ΓΡΑΠΤΗ ΕΡΩΤΗΣΗ P-0525/02

υποβολή: Gian Gobbo (NI) προς την Επιτροπή

(19 Φεβρουαρίου 2002)

Θέμα: Μέλλον της καλλιέργειας καπνού στην Ευρώπη και το Veneto

Η καλλιέργεια καπνού απαντάται στην Ευρώπη από το 17ο αιώνα. Τα ευρωπαϊκά καπνά καλλιεργούνται γενικά σε μικρές εκμεταλλεύσεις βασιζόμενες σε μία οικογενειακή παράδοση που μεταβιβάζεται από πατέρα σε γυιό. Συχνά συνδέεται με άλλες καλλιέργειες ή με την κτηνοτροφία και συμβάλει στη διατήρηση μιας διαφοροποιημένης γεωργίας όπως π.χ. συμβαίνει στην Περιφέρεια Veneto και ιδιαίτερα στην επαρχία της Βερόνα.

Ο καπνός καλλιεργείται από 130 000 καλλιεργητές στην Ευρώπη που απασχολούν 500 000 εργαζομένους περίπου, ιδιαίτερα στην Ιταλία, την Ελλάδα, τη Γαλλία και την Ισπανία.

Η Επιτροπή πρότεινε πρόσφατα έναν κανονισμό που προβλέπει την κατάργηση των ενισχύσεων στους ευρωπαίους καπνοκαλλιεργητές. Το μέτρο αυτό θα είχε ως συνέπεια την εξαφάνιση της καλλιέργειας αυτής στην Ευρώπη προς αποκλειστικό όφελος των παραγωγών και καλλιεργειών τρίτων χωρών και εκτός των άλλων, επ' ουδενί θα επηρέαζε την κατανάλωση τσιγάρων, δεδομένου ότι η απαγόρευση του καπνίσματος δεν προβλέπεται σε κανένα κράτος μέλος της ΕΕ.

Δεν θεωρεί η Επιτροπή σκόπιμο να προστατευθεί η από αιώνωνφιστάμενη αυτή καλλιέργεια, τόσο για κοινωνικούς λόγους, όσο χάριν γεωργικής ισορροπίας·

Θεωρεί η Επιτροπή ότι εξακολουθεί και σήμερα να ισχύει η αρχή της κοινοτικής προτίμησης που αποτελεί τη βάση της δημιουργίας και ανάπτυξης της Κοινής Πολιτικής Γεωργίας·

Απάντηση του κ. Fischler εξ ονόματος της Επιτροπής

(18 Μαρτίου 2002)

Στις 21 Νοεμβρίου έτους 2001(1) η Επιτροπή εξέδωσε πρόταση κανονισμού του Συμβουλίου όπου καθορίζονται οι πριμοδοτήσεις και τα όρια εγγύησης για τον καπνό σε φύλλα κατά ομάδα ποικιλίας και κράτος μέλος και για τις τρεις προσεχείς συγκομιδές ετών 2002, 2003 και 2004 και με τον οποίο τροποποιείται ο κανονισμός (ΕΟΚ) αριθ. 2075/92 του Συμβουλίου, της 30ης Ιουνίου 1992, που αφορά την κοινή οργάνωση αγοράς (ΚΟΑ) στον τομέα του ακατέργαστου καπνού(2).

Η πρόταση συμβαδίζει προς τις κατευθυντήριες γραμμές της Επιτροπής για το μέλλον των ενισχύσεων στην παραγωγή καπνού που διατυπώθηκαν στην ανακοίνωση σχετικά με στρατηγική της Ευρωπαϊκής Ένωσης για αειφόρο ανάπτυξη, ιδίως όσον αφορά την ανάγκη συνοδείας της προοδευτικής κατάργησης των ενισχύσεων στον καπνό με την ανάπτυξη μέτρων με σκοπό να εξευρεθούν πηγές εισοδήματος και οικονομικών δραστηριοτήτων εναλλακτικών για τους παραγωγούς και τους εργαζομένους στον τομέα.

Την απόφαση αυτή της Επιτροπής δικαιολογεί η μέριμνα να είναι συνεκτική η γεωργική πολιτική προς τις διατάξεις του άρθρου 152 της Συνθήκης ΕΚ όπου ορίζεται ότι Με τον καθορισμό και τη θέση σε εφαρμογή όλων των πολιτικών και δράσεων της Κοινότητας διασφαλίζεταιψηλό επίπεδο προστασίας της ανθρώπινηςγείας.

Εντούτοις η Επιτροπή έχει συναίσθηση των δυσχερειών που θα ήταν δυνατόν να παρουσιάσει η μετάβαση από την παραγωγή ακατέργαστου καπνού, ιδίως σε ορισμένες περιφέρειες παραγωγής. Για το σκοπό αυτό η πρόταση τροποποιεί ορισμένους μηχανισμούς της ΚΟΑ, και ειδικότερα το ταμείου καπνού που ανασυγκροτείται έτσι ώστε να είναι δυνατές η χρηματοδότηση, μεταξύ άλλων, μελετών για τις δυνατότητες μετάβασης παραγωγών καπνού προς άλλες καλλιέργειες ή οικονομικές δραστηριότητες καθώς και κάποιες πρώτες δράσεις που αφορούν ειδικά τη μετάβαση στις περιφέρειες παραγωγής.

Εξάλλου, των νέων προτάσεων στον τομέα αυτό θα προηγηθεί μελέτη αξιολόγησης της ΚΟΑ. Η Επιτροπή έχει την πρόθεση να προχωρήσει κατά τρόπο αποφασιστικό και σταδιακό προκειμένου να διασφαλιστεί η διαφύλαξη της οικονομικής και κοινωνικής ζωτικότητας των περιφερειών παραγωγής.

(1) COM(2001)684 τελικό.

(2) ΕΕ L 215 της 30.7.1992.